ai4bharat/Pralekha huggingface dataset:
రక్షణ మంత్రిత్వ శాఖ
భారత పదాతి దళాధిపతి ఇజ్రాయెల్ సందర్శన
భారత పదాతి దళాధిపతి జనరల్ ఎం.ఎం.నరవాణే 2021 నవంబరు 15 నుంచి 19 వరకూ ఇజ్రాయెల్లో పర్యటిస్తారు. ఆయన ఆ దేశ పర్యటనకు వెళ్లడం ఇదే తొలిసారి కాగా, ఇజ్రాయెల్ సైనిక-పౌర నాయకత్వంలోని సీనియర్ నేతలను కలుసుకుంటారు. ఈ సందర్భంగా భారత-ఇజ్రాయెల్ రక్షణ సంబంధాలను మరింత విస్తరించేందుకుగల అవకాశాలపై వారితో చర్చిస్తారు. అలాగే ఇజ్రాయెల్-భారత్ల మధ్యగల అద్భుత ద్వైపాక్షిక రక్షణ సహకారాన్ని మరింత విస్తరించే దిశగా ఆర్మీ చీఫ్ కృషి చేస్తారు. ఇందులో భాగంగా భద్రత వ్యవస్థలోని సీనియర్ అధికారులతో పలు సమావేశాల్లో పాల్గొని, వివిధ రక్షణ సంబంధిత అంశాలపై అభిప్రాయాలను ఇచ్చిపుచ్చుకుంటారు. అంతేకాకుండా వివిధ సైనిక బలగాల ప్రధానాధికారులతో సంభాషించడంతోపాటు ఇజ్రాయెల్ రక్షణ బలగాలకు చెందిన ‘గ్రౌండ్ ఫోర్సెస్ ఎలిమెంట్’ ప్రధాన కార్యాలయాన్ని సందర్శిస్తారు.
రహదారి రవాణా, హైవేల మంత్రిత్వ శాఖ
కొత్త వాహనాల రిజిస్ట్రేషన్ , డ్రైవింగ్ లైసెన్సుల జారీ, పాత వాహనాలను వెనక్కి పిలవడంపై మోటారు వాహనాల నియమావళికి సవరణలు చేయడానికి ప్రజల నుంచి సూచనలకు ఆహ్వానం
కొత్త వాహనాల రిజిస్ట్రేషన్ , డ్రైవింగ్ లైసెన్సుల జారీ, పాత వాహనాలను వెనక్కి పిలవడానికి సంబంధించి మోటారు వాహనాల నియమావళికి సవరణలు చేయడానికి సాధారణ ప్రజానీకంతో సహా భాగస్వామ్య పక్షాల నుంచి తిరిగి సూచనలు మరియు వ్యాఖ్యలను కేంద్ర రోడ్డు రవాణా మరియు రహదారుల మంత్రిత్వ శాఖ ఆహ్వానిస్తోంది.
(ఈ నోటిఫికేషన్లను తొలుత ఈ ఏడాది మార్చి 18వ తేదీన జారీచేయడం జరిగింది. అయితే నోటిఫికేషన్ ను పరిశీలించడానికి భాగస్వామ్యపక్షాలకు తగినంత సమయం అవసరమని భావించినందున, వారు నోటిఫికేషన్ ను తిరిగి పరిశీలించి తమ వ్యాఖ్యలు మరియు సూచనలు చేయడానికి వీలుగా నోటిఫికేషన్లను తిరిగి ప్రకటించడం జరుగుతోంది. తొలుత నోటిఫికేషన్ జారీచేసినప్పుడు లాక్ డౌన్ వల్ల ఏర్పడిన పరిస్థితుల ప్రభావం దానిపైన పడింది.
ఈ మేరకు రెండు నోటిఫికేషన్లను 2020, మే 29వ తేదీన జారీచేయడం జరిగింది. వాటిని www.morth.gov.in.వెబ్ సైటులో చూడవచ్చు.
మోటారు వాహనాల సవరణ చట్టం 4-28 సెక్షను ప్రకారం జారీ చేస్తున్న ముసాయిదా నోటిఫికేషన్ నెం. 336లో పొందుపరచిన అంశాలు:ఎలెక్ట్రానిక్ ఫారాలు మరియు పత్రాల వినియోగంఆన్ లైనులో లెర్నర్ లైసెన్స్జాతీయ రిజిస్టర్డీలర్ పాయింటు నమోదు60 రోజుల ముందుగా రిజిస్ట్రేషన్ రెన్యూవల్30 రోజుల పొడిగింపులకు వీలుగా, ఆరు  నెలల తాత్కాలిక రిజిస్ట్రేషన్వర్తకం సర్టిఫికెట్ - ఎలెక్ట్రానిక్పరివర్తనం, వాహనాల రిట్రో ఫిట్మెంట్ మరియు రూపాంతరం చెందిన వాహనాలుమార్పులు చేసిన వాహనాలకు బీమా
మోటారు వాహనాల సవరణ చట్టం 39-40 సెక్షను ప్రకారం జారీ చేస్తున్న మరొక ముసాయిదా నోటిఫికేషన్ నెం. 337లో
ఉన్నటువంటి అంశాలు:లోపాలున్న వాహనాలను వెనక్కి విలిచే విధానం
i. వెనక్కి విలిచే పధ్ధతి
ii. దర్యాప్తు అధికారిని నియమించే పధ్ధతి
iii.దర్యాప్తు పధ్ధతి - కాల వ్యవధి ప్రకారం 
iv. పరీక్షా ఏజెన్సీల పాత్రఉత్పత్తిదారులు, దిగుమతిదారులు మరియు రిట్రోఫిల్టర్ల బాధ్యతలుపరీక్షా ఏజెన్సీలకు గుర్తింపు
ఈ నోటిఫికేషన్లు ప్రచురించిన తేదీ నుంచి 60 రోజుల లోపల మీ సూచనలు మరియు వ్యాఖ్యలను జాయింట్ సెక్రెటరీ , రోడ్డు రవాణా మరియు రహదారుల మంత్రిత్వ శాఖ, రవాణా భవన్, పార్లమెంట్ స్ట్రీట్ , న్యూ ఢిల్లీ -110001  అడ్రసుకు పంపాలి. ఇదివరకే తమ వ్యాఖ్యలు పంపినవారు మళ్ళీ పంపవలసిన అవసరం లేదు.
====
గిరిజన వ్యవహారాల మంత్రిత్వ శాఖ
’ఇంటి నుంచి పని’ చేయడానికి మార్గం చూపిస్తున్న ట్రైఫెడ్ వన్ ధన్ ఇండియా బృందం
గిరిజన మంత్రిత్వ శాఖ వారి ఆధ్వర్యంలోని ట్రైఫెడ్ అనే సంస్థలో దేశంలోని 27 రాష్ట్రాల్లో పనిచేసే సుమారు 500 మంది అధికారులు ఇంటి నుండి పనిచేస్తూనే ఒకరికొకరు అనుంధానమై బలీమైన ప్రభావాన్ని చూపుతున్నారు. వారి వారి కంప్యూటర్ల ద్వారా ఇంటి నుండి పనిచేస్తూ సత్ప్రమాణాలను నెలకొల్పుతూ మంచి ఫలితాలను సాధిస్తున్నారు.
అన్ని అడ్డంకులను అధిగమిస్తూ గిరిజన వ్యాపార పారిశ్రామికవేత్తలకు సాంకేంతికతలో శిక్షణను అందించడానికి 16 ఐఐటిలు మరియు ఐఐఎంల పరిధిలో ’ది టెక్ ఫర్ ట్రైబల్స్’ అనే ఆన్లైన్ కార్యక్రమాన్ని 19 మార్చి 2020న ప్రారంభమైంది. ఈ పథకం దేశవ్యాప్తంగా గిరిజన గ్రామాల్లో నివసిస్తున్న సుమారు 3.5 లక్షల గిరిజన వ్యాపార పారిశ్రామికవేత్తలను ప్రపంచంలోని ఉత్తమ సంస్థలకు అనుసంధానం చేస్తుంది.
27 మార్చి 2020న 27 రాష్ట్రాల్లోని బృందాలు 50 లక్షల గిరిజనులకు భవిష్యత్తులో సమాచారాన్ని అందించడం కోసం జిఐఎస్ ఆధారిత ట్రైఫెడ్ వన్ ధన్ వెబ్సైట్ ఆన్లైన్లో ప్రారంభించబడింది. ట్రైఫెడ్ రోజుకు కనీసం రెండు బృంద సమావేశాలను ఏర్పరచి సభ్యుల ఉన్నతికి తోడ్పడటంలో ప్రధానపాత్ర వహిస్తున్నాయి. గత సంవత్సరం ఫిబ్రవరి 29తో పోలిస్తే సుమారు 1.50 లక్షల గిరిజన పారిశ్రామికులు, వివిధ వృత్తుల వారికి జీవనాధారాన్ని కల్పించడంలో ఇప్పటికే 30% వృద్ధిని సాధించిందని ట్రైబ్స్ ఇండియా తెలిపింది. కాగా ప్రస్తుతం కొనసాగుతున్న లాక్డౌన్ వారికి అవరోధం కాలేదు.
ఫిబ్రవరి 29 నాటికి దేశంలోని 22 రాష్ట్రాల్లో 1205 వన్ ధన్ కేంద్రాలను ట్రైఫెడ్ ఏర్పాటు చేయడంతోపాటు 3 లక్షల 70 వేల మంది గిరిజనుల్లో పారిశ్రామిక వ్యాపార దక్షతను ప్రోత్సహింస్తున్నది. ఇప్పటి వరకు ఏర్పాటు చేసిన కేంద్రాలు నిర్దేశించుకున్న లక్ష్యమైన 600 కేంద్రాల ఏర్పాటుకు రెట్టింపు. ఇపుడు ఈ కేంద్రాలు గిరిజనుల అంకుర సంస్థలను ప్రోత్సహించడంలో, నాణ్యతను మెరుగుపరచడంలో మరియు మంచి ఫలితాలను సాధించడంలో వారిని ఏకీకరణ దిశగా ప్రయత్నిస్తున్నది.
27 న గిరిజన పారిశ్రామిక వర్గాలు వారి వారి పని వివరాలు తెలుపుటకు వెబ్ వేదిక ద్వారా అనుసంధానం చేయబడి వన్ ధన్ ఇండియా బృందాన్ని సంప్రదించాయి. ప్రస్తుత క్లిష్ట సమయంలో గిరిజనుల అమ్మకాలు తగ్గిపోతున్నందున ఆందోళనలో ఉన్న గిరిజనుల కోసం నిధిని మంజూరు చేయమని భారత ప్రభుత్వానికి ఇక ప్రతిపాదన తయారు చేయడుతున్నది.
దేశానికి సామాజిక ప్రయోజనం కలిగించే సందేశాలను తయారు చేసి వాటిని ప్రభావవంతంగా తెలపడంలో ట్రైఫెడ్ సామాజిక మీడియా బృందం మరియు ట్రైబ్స్కామ్ సంయుక్తంగా నిరంతరం పనిచేస్తూనే ఉన్నాయి. మూడు రోజుల్లోనే 2.5 మిలియన్ల ప్రజలను ఈ సందేశాలు చేరుకున్నాయి.
అలాగే ఈ సమయాన్ని 10,000 గిరిజన ఉత్పత్తులను ట్రైబ్స్ ఇండియా ఇ కామర్స్ పోర్టల్ ద్వారా ప్రచారంచేయుటకు, వెబ్ పోర్టల్ పున:ప్రారంభించుట మరియు మెరుగు పరచుటకు ఉపయోగించుకుంటున్నది ట్రైబ్స్ ఇండియా. తమ కార్యక్రమాన్ని ముందుకు తీసుకువెళ్ళుటకు రు.105 కోట్లు మరియు రు.17 కోట్ల నిధులను అందించిన గిరిజన వ్యవహారాల మంత్రిత్వ శాఖ మరియు ఎంఎస్ఎంఇ వారికి కృతజ్ఞతాపూర్వకంగా ఉన్నారు. కాగా అవసరంలో ఉన్న గిరిజన వృత్తుల వారికి ఆహారం అందించడాని కోసం ట్రైఫెడ్ బృందం త్వరలో ఒక పోర్టల్ ఏర్పాటు చేసే విషయం ప్రతిపాదనలో ఉంది.
(Visitor Counter : 99
ఉప రాష్ట్రపతి సచివాలయం
రాష్ట్రాలతో సమన్వయం చేసుకుని ప్రాజెక్టులను త్వరితగతిన పూర్తిచేయండి: ఉపరాష్ట్రపతి
• ఆంధ్రప్రదేశ్ పునర్ వ్యవస్థీకరణ చట్టానికి సంబంధించిన హామీల అమలు విషయంలో ఉపరాష్ట్రపతి సూచన
• తెలుగురాష్ట్రాల్లోని సాంస్కృతిక, పర్యాటక విభాగాలకు సంబంధించిన కార్యక్రమాల పురోగతిని ఉపరాష్ట్రపతికి పీపీటీ ద్వారా వివరించిన కేంద్ర మంత్రి శ్రీ జి.కిషన్ రెడ్డి
• అధికారులు క్షేత్రస్థాయిలో పర్యటించడం ద్వారానే పనులు వేగవంతం అవుతాయని ఉపరాష్ట్రపతి సూచనఆంధ్రప్రదేశ్ రాష్ట్ర పునర్వ్యస్థీకరణ చట్టానికి సంబంధించిన హామీల అమలు ప్రక్రియను వేగవంతం చేయాలని గౌరవ భారత ఉపరాష్ట్రపతి శ్రీ ముప్పవరపు వెంకయ్యనాయుడు సూచించారు. ఇందుకోసం అధికారులు వ్యక్తిగతంగా ఈ కార్యక్రమాలు జరుగుతున్న, ప్రతిపాదిత ప్రాంతాలకు వెళ్లడం ద్వారానే పనులు వేగం పుంజుకుంటాయని ఆయన సూచించారు.
ఆంధ్రప్రదేశ్ పునర్వ్యవస్థీకరణకు సంబంధించిన ప్రాజెక్టుల తాజా స్థితి గురించి తెలుసుకుంటూ మార్గదర్శనం చేస్తున్న ఉపరాష్ట్రపతి గతవారం, సంస్కృతి, పర్యాటక శాఖలకు సంబంధించిన కార్యక్రమాల పురోగతి గురించి కేంద్ర సాంస్కృతి, పర్యాటక శాఖల మంత్రి శ్రీ జి.కిషన్ రెడ్డితో సమీక్ష నిర్వహించిన సంగతి తెలిసిందే. ఇందులో భాగంగానే కేంద్ర మంత్రి కిషన్ రెడ్డి, ఆయా శాఖల అధికారులు ఇవాళ ఉపరాష్ట్రపతికి.. ఆంధ్రప్రదేశ్, తెలంగాణ రాష్ట్రాల్లో ఈ శాఖల ఆధ్వర్యంలో చేపట్టిన కార్యక్రమాల పురోగతిని పవర్ పాయింట్ ప్రజెంటేషన్ రూపంలో తెలియజేశారు.
కాకినాడ సీ-ఫ్రంట్ లో చేపట్టిన అభివృద్ధి కార్యక్రమాలు, నెల్లూరు-పులికాట్-ఉబ్బలమడుగు వాటర్ ఫాల్స్-నేలపట్టు-కొత్తకూడూరు-మైపాడు-రామతీర్థం-ఇస్కపల్లి ప్రాజెక్టుతోపాటుగా కోస్టల్ సర్క్యూట్, బుద్ధిస్ట్ సర్క్యూట్, గుంటూరు, అమరావతి నగరాల్లో పర్యాటక అభివృద్ధి, శ్రీశైలం, అన్నవరం, సింహాచల దేవాలయాల అభివృద్ధి, నెల్లూరులోని వేదగిరి నరసింహ స్వామి దేవాలయం, అరకు-విశాఖపట్టణం విస్టాడోమ్  ప్రాజెక్టు, తిరుపతి రైల్వేస్టేషన్ అభివృద్ధి, పుట్టపర్తిలో సౌండ్ లైట్ షో తోపాటుగా.. ఉడాన్ పథకంలో భాగంగా విశాఖపట్టణం-రాజమండ్రి, హైదరాబాద్-విద్యానగర్  రూట్ల పురోగతితోపాటుగా ఆంధ్రప్రదేశ్ పునర్ వ్యవస్థీకరణకు సంబంధించిన పనుల పురోగతిని కూలంకషంగా వివరించారు.
వీటన్నింటినీ సావధానంగా తెలుసుకున్న ఉపరాష్ట్రపతి, ఈ కార్యక్రమాలన్నింటినీ వీలైనంత త్వరగా పూర్తిచేయాలని సూచించారు. ఈ కార్యక్రమాలు జరుగుతున్న ప్రాంతాల్లో అధికారుల క్షేత్రస్థాయిలో సందర్శించడం ద్వారా కార్యక్రమాలను మరింత వేగవంతం అవుతాయని, ఈ అంశాలను అధికారులు గమనించాలని ఉపరాష్ట్రపతి సూచించారు. ఆయా ప్రాజెక్టుల విషయంలో తనకున్న సమాచారాన్ని, అనుభవాన్ని ఉపరాష్ట్రపతి అధికారులకు తెలియజేశారు.
ఈ కార్యక్రమంలో కేంద్ర మంత్రి జి.కిషన్ రెడ్డి, సాంస్కృతిక, పర్యాటక మంత్రిత్వ శాఖల ఉన్నతాధికారులు పాల్గొన్నారు.
నూతన మరియు పునరుత్పాదక శక్తి మంత్రిత్వ శాఖ
జాతీయ గ్రీన్ హైడ్రోజన్ మిషన్ గురించి వాటాదారులతో సంభాషించిన మంత్రి శ్రీ ఆర్.కె. సింగ్
- నేషనల్ గ్రీన్ హైడ్రోజన్ మిషన్ భారతదేశాన్ని ప్రపంచంలోనే గ్రీన్ హైడ్రోజన్ యొక్క ప్రముఖ ఉత్పత్తిదారు మరియు సరఫరాదారుగా నిలుపుతుంది.
- ఇది పరిశ్రమకు ఆకర్షణీయమైన పెట్టుబడి మరియు వ్యాపార అవకాశాలను కలిగిస్తుంది.
- డీకార్బనైజేషన్, ఇంధన స్వాతంత్ర్య సాధన దిశగా భారతదేశ ప్రయత్నాలకు ఇది గణనీయంగా దోహదపడుతుంది.
- ఉపాధి మరియు ఆర్థికాభివృద్ధికి అవకాశాలను సృష్టిస్తుంది.
- దేశంలో గ్రీన్ హైడ్రోజన్ పర్యావరణ వ్యవస్థ అభివృద్ధిని ఈ మిషన్ ముందుకు తీసుకుపోతుంది
- లక్ష్యంగా పెట్టుకున్న ఉత్పత్తి సామర్థ్యం మొత్తం పెట్టుబడులలో రూ.8 లక్షల కోట్లకు పైగా పెట్టుబడులను తీసుకువస్తుంది. 6 లక్షలకు పైగా స్వచ్ఛమైన ఉద్యోగాల సృష్టికి దారి తీస్తుంది.
- మిషన్ ఇతర కష్టతరమైన రంగాలలో పైలట్ ప్రాజెక్టులకు మద్దతు ఇస్తుంది.
- మిషన్ పరిశోధన మరియు అభివృద్ధి ప్రాజెక్ట్లకు కూడా మద్దతు ఇస్తుంది.
నేషనల్ గ్రీన్ హైడ్రోజన్ మిషన్కు నిన్న కేబినెట్ ఆమోదం తెలిపిన తర్వాత కేంద్ర విద్యుత్ మరియు నూతన & పునరుత్పాదక ఇంధన శాఖ మంత్రి శ్రీ ఆర్.కె. సింగ్ ఈరోజు సంబంధిత రంగ వాటాదారులతో చర్చించారు. మంత్రి అధ్యక్షతన ఈ కార్యక్రమం జరిగింది. ఈ మిషన్ భారతదేశాన్ని ప్రపంచంలోనే గ్రీన్ హైడ్రోజన్ యొక్క ప్రముఖ ఉత్పత్తిదారు మరియు సరఫరాదారుగా మారుస్తుందని శ్రీ ఆర్.కె. సింగ్ వాటాదారులకు తెలియజేశారు. ఈ మిషన్ పరిశ్రమకు ఆకర్షణీయమైన పెట్టుబడి మరియు వ్యాపార అవకాశాలను అందిస్తుంది. డీకార్బనైజేషన్, ఇంధన స్వాతంత్ర్యం కోసం భారతదేశం చేస్తున్న ప్రయత్నాలకు గణనీయంగా దోహదపడుతుంది. ఉపాధి మరియు ఆర్థిక అభివృద్ధికి అవకాశాలను కూడా సృష్టిస్తుందని అన్నారు. గ్రీన్ హైడ్రోజన్ స్థోమతను పెంచేందుకు రెగ్యులేటరీ ఫ్రేమ్వర్క్, టెక్నాలజీ మరియు ఇన్నోవేషన్పై పని చేస్తూనే డిమాండ్ సృష్టి, సరఫరాను పటిష్టం చేయడం వంటి చర్యల ద్వారా దేశంలో గ్రీన్ హైడ్రోజన్ పర్యావరణ వ్యవస్థ అభివృద్ధిని మిషన్ ముందుకు తీసుకువెళుతుందని మంత్రి వివరించారు. 2030 నాటికి దాదాపు 125 గిగా వాట్ల అనుబంధ పునరుత్పాదక శక్తి సామర్థ్యంతో గ్రీన్ హైడ్రోజన్ సామర్థ్యాన్ని సంవత్సరానికి కనీసం 5 ఎంఎంటీ  ఏర్పాటు చేయాలని మిషన్ లక్ష్యంగా పెట్టుకుంది. లక్ష్యంగా పెట్టుకున్న ఉత్పత్తి సామర్థ్యం మొత్తం పెట్టుబడులలో రూ.8 లక్షల కోట్లకుపైగా పెట్టుబడులను తీసుకురానుంది. ఫలితంగా 6 లక్షలకు పైగా స్వచ్ఛమైన ఉద్యోగాలు అందుబాటులోకి రానున్నాయి. శిలాజ ఇంధనాలు మరియు శిలాజ ఇంధన ఆధారిత ఫీడ్స్టాక్లను గ్రీన్ హైడ్రోజన్తో భర్తీ చేయడానికి స్టీల్, లాంగ్-రేంజ్ హెవీ డ్యూటీ మొబిలిటీ, షిప్పింగ్, ఎనర్జీ స్టోరేజ్ మొదలైన ఇతర హార్డ్-టు-బేట్ రంగాలలో పైలట్ ప్రాజెక్టులకు మిషన్ మద్దతు ఇస్తుందని కూడా తెలియజేయబడింది. దాని ఉత్పన్నాలు. మిషన్ ఆర్ అండ్ డి ప్రాజెక్ట్లకు మద్దతు ఇస్తుంది నిబంధనలు, ప్రమాణాలు మరియు ధృవీకరణ కోసం ఒక బలమైన ఫ్రేమ్వర్క్ను అభివృద్ధి చేస్తుంది.
ప్రధాన మంత్రి కార్యాలయం
మైసూర్ విశ్వవిద్యాలయం శతవార్షిక స్నాతకోత్సవం-2020లో ప్రసంగించనున్న ప్రధాన మంత్రి మోడీ
మైసూర్ విశ్వవిద్యాలయం శతవార్షిక స్నాతకోత్సవం-2020లో ప్రధాన మంత్రి శ్రీ నరేంద్ర మోడీ ప్రసంగించనున్నారు. ఈ నెల 19న జరిగే వేడుకలో ఉదయం 11:15 గంటలకు ప్రధాని వీడియో కాన్ఫరెన్సింగ్ ద్వారా ప్రసంగించనున్నారు. ఈ కార్యక్రమంలో కర్ణాటక గవర్నర్తో పాటు విశ్వవిద్యాలయ ఇతర ప్రముఖులు హాజరవనున్నారు. ఈ వేడుకలో ఆన్లైన్ ద్వారా సిండికేట్ మరియు అకాడెమిక్ కౌన్సిల్ సభ్యులు, ఎంపీలు, ఎమ్మెల్యేలు, ఎమ్మెల్సీలు, స్టాట్యుటరీ ఆఫీసర్లు, జిల్లా అధికారులు, విశ్వవిద్యాలయం మాజీ వైస్ ఛాన్సలర్లు మరియు విద్యార్థులు వారి తల్లిదండ్రులు కూడా పాల్గొననున్నారు.
విశ్వవిద్యాలయం గురించి
మైసూర్ విశ్వవిద్యాలయం 1916 జూలై 27న స్థాపించబడింది. ఇది దేశంలోనే 6వ విశ్వవిద్యాలయం మరియు కర్ణాటక రాష్ట్రంలో మొదటిది. విశ్వవిద్యాలయం యొక్క నినాదం 'నహి జ్ఞానేనా సద్రిషమ్' అంటే 'జ్ఞానానికి సమానమైనది మరేది లేదు' అని అర్థం. ఈ విశ్వవిద్యాలయాన్ని మైసూరు సంస్థాన మహారాజా దూరదృష్టితో ఏర్పాటు చేశారు. శ్రీ నల్వాడి కృష్ణరాజ వడియార్, అప్పటి దివాన్ సర్ ఎం.వి. విశ్వేశ్వరయ్యల గొప్పతనంగా ఈ విశ్వవిద్యాలయాన్ని చెప్పవచ్చు.
భారత ఎన్నికల సంఘం
ఎన్నికల సహకారానికి సంబంధించిన అవగాహన ఒప్పందంపై సంతకాలు చేసిన భారతదేశం మరియు పనామా
ప్రపంచవ్యాప్తంగా ఉన్న ఎన్నికల సంస్థలతో పాలుపంచుకోవడానికి మరియు ప్రపంచవ్యాప్తంగా ప్రజాస్వామ్య ప్రక్రియలను బలోపేతం చేయడానికి ఈసీఐ కట్టుబడి ఉంది:సీఈసీ రాజీవ్ కుమార్
ఎన్నికల సహకారాన్ని ఈసీఐ విస్తరిస్తోంది; బ్రెజిల్-చిలీ-మెక్సికోతో అవగాహన ఒప్పందం తర్వాత ఈసీఐతో ఎంఓయూ సంతకం చేసిన నాల్గవ లాటిన్ అమెరికా దేశం పనామా.
ఎన్నికల నిర్వహణ మరియు పరిపాలన రంగంలో తమ కొనసాగుతున్న సహకారం కోసం సంస్థాగత ఫ్రేమ్వర్క్ను ఏర్పాటు చేయడానికి పనామా సిటీలో భారత ఎన్నికల సంఘం మరియు పనామా ఎలక్టోరల్ ట్రిబ్యునల్  ఈరోజు అవగాహన ఒప్పందంపై సంతకం చేశాయి. భారత ప్రధాన ఎన్నికల కమీషనర్ శ్రీ రాజీవ్ కుమార్ నేతృత్వంలోని ముగ్గురు సభ్యుల ఈసీఐ ప్రతినిధి బృందం, పనామా ఎలక్టోరల్ ట్రిబ్యునల్ ప్రిసైడింగ్ మేజిస్ట్రేట్ మిస్టర్ ఆల్ఫ్రెడో జుంకా వెండెహేక్తో రెండు ఎన్నికల నిర్వహణ సంస్థల  మధ్య సహకారాన్ని మరియు విజ్ఞాన మార్పిడిని బలోపేతం చేయడంపై పరస్పర చర్చలు జరిపింది. కార్యక్రమంలో మొదటి వైస్ ప్రెసిడెన్షియల్ మేజిస్ట్రేట్ శ్రీ ఎడ్వర్డో వాల్డెస్ ఎస్కోఫరీ మరియు పనామా ఈటీ రెండవ వైస్ ప్రెసిడెంట్ మేజిస్ట్రేట్ శ్రీ లూయిస్ ఎ. గుయెర్రా మోరేల్స్ కూడా హాజరయ్యారు.
ఈ సందర్భంగా సీఈసీ శ్రీ రాజీవ్ కుమార్ కుమార్ మాట్లాడుతూ.. ఈ ఎమ్ఒయు ప్రపంచవ్యాప్తంగా ఎన్నికల సంస్థలతో నిమగ్నమై, ప్రపంచవ్యాప్తంగా ప్రజాస్వామ్య ప్రక్రియలను బలోపేతం చేయడానికి ఈసీఐకి ఉన్న నిబద్ధతను ప్రతిబింబిస్తుందని అన్నారు. "ప్రపంచంలోని ఉత్తమ ఎన్నికల సమగ్రత అభ్యాసాల నుండి నేర్చుకుంటూనే ఈసీఐ ఇతర దేశాలకు ఉచిత, న్యాయమైన మరియు పారదర్శక ఎన్నికలను నిర్వహించడంలో దాని నైపుణ్యం మరియు పరిజ్ఞానాన్ని పంచుకోవడానికి కట్టుబడి ఉంది" అని ఆయన అన్నారు. ఇంటరాక్షన్ సందర్భంగా పనామా ఈటీ ప్రిసైడింగ్ మేజిస్ట్రేట్ శ్రీ. ఆల్ఫ్రెడో ఎన్నికలలో సాంకేతికత మరియు సోషల్ మీడియా వినియోగంపై రెండు ఈఎంబిల మధ్య సహకారం గురించి చర్చించారు.
ఈసీఐ తన 'అంతర్జాతీయ సహకార కార్యక్రమం' ద్వారా విదేశీ ఎన్నికల నిర్వహణ సంస్థలతో  దాని లింకులు మరియు సహకారాన్ని విస్తరిస్తోంది. గత సంవత్సరాల్లో మెక్సికో, బ్రెజిల్ మరియు చిలీతో అవగాహన ఒప్పందాలపై సంతకం చేసిన తరువాత, ఇది లాటిన్ అమెరికా ప్రాంతంలో ఈఎంబీతో ఈసీఐసంతకం చేసిన నాల్గవ అవగాహన ఒప్పందంగా ఉంది. ఈఎంబీలు మరియు ప్రపంచవ్యాప్తంగా అంతర్జాతీయ సంస్థలతో మొత్తం 31 ఎంయూలు ఉన్నాయి.
భారత ఎన్నికల సంఘం మరియు పనామా ఎలక్టోరల్ ట్రిబ్యునల్ అసోసియేషన్ ఆఫ్ వరల్డ్ ఎలక్షన్ బాడీస్ లో సభ్యులు. 'సమ్మిట్ ఫర్ డెమోక్రసీ' ఆధ్వర్యంలో 'కోహోర్ట్ ఆన్ ఎలక్షన్స్ ఇంటెగ్రిటీ' కోసం మార్చి 2023లో ఈసీఐ నిర్వహించిన 'ఇన్క్లూజివ్ ఎలక్షన్స్ అండ్ ఎలక్షన్స్ ఇంటెగ్రిటీ' అనే అంతర్జాతీయ సదస్సుకు పనామా ఈటీకి చెందిన అధికారులు కూడా హాజరయ్యారు. ఏప్రిల్ 2021లో రాష్ట్ర అసెంబ్లీ ఎన్నికల సందర్భంగా ఈసీఐ నిర్వహించిన "అంతర్జాతీయ ఎన్నికల సందర్శకుల కార్యక్రమం"లో కూడా పనామా ఈటీకి చెందిన అధికారులు పాల్గొన్నారు. అలాగే జూన్ 2021లో ఐఐఐడీఈఎంలో ఐటీఈసీ ప్రోగ్రామ్ కింద ఎన్నికల ప్రణాళికపై శిక్షణా కోర్సుకు కూడా హాజరయ్యారు.
సంతకాల కార్యక్రమంలో ఇరు సంస్థల ప్రతినిధులు పాల్గొన్నారు. ఈసీఐ ప్రతినిధి బృందం ఏ-డబ్లూఈబి యొక్క 11వ ఎగ్జిక్యూటివ్ బోర్డ్ మీటింగ్ మరియు కొలంబియాలోని కార్టజేనాలో జరిగే అంతర్జాతీయ సమావేశానికి హాజరవుతుంది. అసోసియేషన్ ఆఫ్ వరల్డ్ ఎలక్షన్ బాడీస్  అనేది 119 ఈఎంబీలు సభ్యులుగా & 20 ప్రాంతీయ సంఘాలు/సంస్థలు అసోసియేట్ సభ్యులుగా ప్రపంచవ్యాప్తంగా ఎలక్షన్ మేనేజ్మెంట్ బాడీస్  యొక్క అతిపెద్ద సంఘం.
కార్పొరేట్ వ్యవహారాల మంత్రిత్వ శాఖ
రిజల్యూషన్ ప్రొఫెషనల్స్ కోసం ఐబీబీఐ ట్రైనింగ్ ఆఫ్ ట్రైనర్స్  ప్రోగ్రామ్ను నిర్వహించింది.
మనదేశానికి స్వాతంత్ర్యం వచ్చి 75 ఏళ్లు అవుతున్న సందర్భంగా నిర్వహిస్తున్న 'ఆజాదీ కా అమృత్ మహోత్సవ్' వేడుకల్లో భాగంగా, రిజల్యూషన్ రిజల్యూషన్ బోర్డ్ ఆఫ్ ఇండియా , యూకేలోని ఫారిన్ కామన్వెల్త్ అండ్ డెవలప్మెంట్ ఆఫీస్ తో కలిసి రెండు రోజులపాటు ''ట్రైనర్ ది ట్రైనర్'' కార్యక్రమాన్ని నిర్వహించింది. "రిజల్యూషన్ పరిష్కార ప్రక్రియకు సహాయపడటం, ప్రత్యామ్నాయ వివాద పరిష్కార పద్ధతుల వాడకం’’ పేరుతో ఈ కార్యక్రమాన్ని ఈ నెల 22, 23 తేదీలలో ఆన్లైన్ విధానంలో నిర్వహించారు.
సామర్థ్యాన్ని పెంపొందించడం భారతదేశంలో రిజల్యూషన్ ఫ్రేమ్వర్క్ ను తదుపరి స్థాయికి తీసుకెళ్లడంపై "ట్రైనర్ ది ట్రైనర్" కార్యక్రమం దృష్టి పెట్టింది. ఈ ప్రయత్నంలో భాగంగా, కార్యక్రమంలో పాల్గొనేవారికి లోతైన ఆచరణాత్మక శిక్షణ అందించారు. వివాదాలను చూసే మార్గాన్ని సానుకూలంగా మార్చడం, మధ్యవర్తిత్వ పద్ధతుల ప్రభావం, సున్నితమైన మూల్యాంకనం, ప్రతిభ మొదలైన అంశాల గురించి ఈ సందర్భంగా వివరించారు. భారతదేశంలో రిజల్యూషన్ పర్యావరణ వ్యవస్థను మరింత బలోపేతం చేయడానికి, దివాలా నిపుణులు , ఇతర భాగస్వాములు శిక్షకులు తమ సామర్థ్యాన్ని మరింత పెంచడానికి ఈ కార్యక్రమాన్ని నిర్వహించారు. ఫలితంగా వీళ్లు తిరిగి ట్రెయినర్లుగా మారి మరింత మందికి శిక్షణ ఇస్తారు.
బ్రిటీష్ డిప్యూటీ హైకమిషన్లోని సీనియర్ ఫైనాన్షియల్ పాలసీ అడ్వైజర్ డాక్టర్ శిఖా పరేఖ్ స్వాగత ప్రసంగం చేస్తూ, ఐబీబీఐ–ఎఫ్సీడీఓ భాగస్వామ్యం పరీక్షల్లో నెగ్గిందని కాలంతో పాటు బలంగా పెరుగుతోందని ఉద్ఘాటించారు. ఐబీబీఐ శాశ్వత సభ్యురాలు ముకుళితా విజయవర్గరియ మాట్లాడుతూ ప్రత్యామ్నాయ పరిష్కార పరిష్కారం  విధానాల వల్ల ప్రయోజనాలను వివరించారు. దివాలా చట్టంలో ఏడీఆర్ విధానాలను వాడితే సత్వర ఫలితాలు వస్తాయని అన్నారు. సంబంధిత రిజల్యూషన్ ప్రొఫెషనల్ ఏజెన్సీలు నామినేట్ చేసిన నలభై ఐదు మంది రిజల్యూషన్ నిపుణులు ఈ కార్యక్రమంలో పాల్గొన్నారు. ఇన్సాల్వెన్సీ, రిజల్యూషన్ వ్యవస్థల్లో తలెత్తే సమస్యల పరిష్కారం కోసం భవిష్యత్తులో ఇలాంటి మరికొన్ని సమావేశాలను నిర్వహించాలని నిర్ణయించారు. ఫ్యాకల్టీ ప్రముఖుల్లో ఆండ్రూ మిల్లర్ , స్టెఫానో కార్డినల్ , అనురూప్ ఓంకార్  కృతిక కృష్ణమూర్తి  ఉన్నారు.
ప్రధాన మంత్రి కార్యాలయం
మధ్య ప్రదేశ్ లోని ఖర్ గోన్ లో జరిగినరహదారి దుర్ఘటన లో ప్రాణనష్టం సంభవించినందుకు సంతాపాన్ని తెలిపిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుండిపరిహారాన్ని ఇవ్వడం జరుగుతుందని ప్రకటించారు
మధ్య ప్రదేశ్ లోని ఖర్ గోన్ లో జరిగిన ఒక రహదారి దుర్ఘటన లో ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుండి పరిహారాన్ని ఇవ్వడం జరుగుతుందని శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో,
‘‘ఖర్ గోన్ లో జరిగిన రహదారి దుర్ఘటన అత్యంత దుఃఖదాయకం. ఈ దుర్ఘటన లో ఆప్తుల ను కోల్పోయినటువంటి వ్యక్తుల కు ఇదే నా సంతాపం. ఈ దుర్ఘటన లో గాయపడ్డవారంతా త్వరగా పునఃస్వస్థులు కావాలని ఆకాంక్షిస్తున్నాను. రాష్ట్ర ప్రభుత్వం పర్యవేక్షణ లో స్థానిక పాలన యంత్రాంగం ఈ సమయం లో చేతనైన అన్ని విధాలు గాను సాయపడడం లో తలమునకలు గా ఉంది: ప్రధాన మంత్రి’’
‘‘మధ్య ప్రదేశ్ లోని ఖర్ గోన్ లో జరిగిన బస్సు ప్రమాద దుర్ఘటన లో మృతుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున పరిహారాన్ని ఇవ్వడం జరుగుతుంది. గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది: ప్రధాన మంత్రి’’ అని తెలిపింది.
ప్రధాన మంత్రి కార్యాలయం
చరిత్రాత్మక కోసీ రైల్ మహాసేతు ను దేశానికి అంకితం చేయనున్న ప్రధాన మంత్రి
ప్రయాణికుల సౌకర్యార్థం బిహార్ లో కొత్త రైలుమార్గాలను, విద్యుదీకరణ పథకాలను ఆయన ప్రారంభించనున్నారు
ప్రధాన మంత్రి శ్రీ నరేంద్ర మోదీ చరిత్రాత్మక కోసీ రైల్ మహాసేతు ను 2020 సెప్టెంబర్ 18న మధ్యాహ్నం 12 గంటలకు వీడియో కాన్ఫరెన్స్ మాధ్యమం ద్వారా దేశప్రజలకు అంకితం చేయనున్నారు.
దీనికి తోడు, బిహార్ రాష్ట్రానికి ప్రయోజనం కలిగించే విధంగా ప్రయాణికుల సౌకర్యాలకు సంబంధించి 12 రైలు ప్రాజెక్టులను కూడా ప్రధాన మంత్రి ప్రారంభించనున్నారు. కియుల్ నది పై కొత్త గా నిర్మించిన ఒక రైలు వంతెన, రెండు కొత్త రైలు మార్గాలు, 5 విద్యుదీకరణ ప్రాజెక్టులు, ఒక ఇలెక్ట్రిక్ లోకోమోటివ్ షెడ్, బఢ్-బఖ్తియార్ పుర్ నడుమ మూడో కొత్త లైను ప్రాజెక్టు లు వీటిలో భాగం గా ఉన్నాయి.
కోసీ రైల్ మహాసేతు ను దేశ ప్రజలకు అంకితం చేయడం బిహార్ చరిత్ర లో ఒక పెద్ద మలుపు మాత్రమే కాకుండా యావత్తు ఈశాన్య ప్రాంత రాష్ట్రాలతో సంధానానికి కూడా చరిత్రాత్మకం కానుంది.
1887లో నిర్మలీ, భాపతియాహీ  ల మధ్య మీటర్ గేజ్ లైను ను ఆరంభించడం జరిగింది. అయితే 1934 లో వచ్చిన భయానక వరద, భారత్- నేపాల్ లో సంభవించిన భూకంపం కారణం గా ఈ రైలు మార్గం ధ్వంసం అయింది. కోసీ నది ప్రవాహం తీరుతెన్నుల కారణంగా ఈ రైలు మార్గాన్ని పునరుద్ధరించే దిశ లో చాలా కాలం పాటు ఎలాంటి ప్రయత్నాలూ చేపట్టడం జరగలేదు.
2003-2004 లో అప్పటి కేంద్ర ప్రభుత్వం కోసీ మహా సేతు ప్రాజెక్టు ను మంజూరు చేసింది. కోసీ రైల్ మెగా బ్రిడ్జి పొడవు 1.9 కిలోమీటర్లు. దీని నిర్మాణానికి 516 కోట్ల రూపాయలు ఖర్చయింది. భారత్- నేపాల్ సరిహద్దు కు దగ్గరగా ఉండడం వల్ల ఈ వంతెన వ్యూహాత్మకం గా ఎంతో కీలకమైంది. ఈ ప్రాజెక్టు కోవిడ్ మహమ్మారి సమయంలో పూర్తి అయింది. దీని నిర్మాణం లో స్వస్థలాలకు తిరిగి వచ్చిన వలస కార్మికులు కూడా పాలుపంచుకున్నారు.
ఈ ప్రాజెక్టును జాతి కి అంకితం చేయడం తో ఈ ప్రాంత ప్రజల 86 సంవత్సరాల కల నెరవేరనుంది; వారి దీర్ఘకాల స్వప్నం సాకారం కాబోతోంది. మహాసేతు ను ప్రధాన మంత్రి జాతికి అంకితం చేయడంతో పాటు సుపౌల్ స్టేషన్ నుంచి సహర్ సా- ఆసన్ పుర్ కుఫా డెమో ట్రయిన్ కు కూడా పచ్చజెండా ను చూపించి ఆ రైలు ప్రయాణాన్ని ప్రారంభించనున్నారు. ఈ మార్గం లో ఒకసారి రెగ్యులర్ రైలు సర్వీసులు ప్రారంభం అయ్యాయంటే, అప్పుడు సుపౌల్,అరరియా, సహర్ సా జిల్లాల ప్రజలకు ఈ మార్గం ఎంతో ప్రయోజనకారి అవుతుంది. ఈ ప్రాంత ప్రజలు కోల్కాతా, దిల్లీ, ముంబయి ల వంటి బహుదూర ప్రాంతాలకు వెళ్లడానికి, ఆయా ప్రాంతాల నుంచి తిరిగి రావడానికి సులభతరం అయిపోతుంది.
ప్రధాన మంత్రి హాజీపుర్-ఘోస్ వార్-వైశాలీ, అలాగే ఇస్లాంపుర్- నాతేశర్ అనే రెండు కొత్త రైల్ లైన్ ప్రాజెక్టులను కూడా ప్రారంభించనున్నారు. శ్రీ మోదీ కర్ నౌతీ- బఖ్తయార్ పుర్ లింక్ బైపాస్, బఢ్-బఖ్తియార్ పుర్ మధ్య మూడో లైను ను సైతం ప్రారంభిస్తారు.
ముజప్ఫర్ పుర్- సీతామఢీ, కటిహార్- న్యూ జల్ పాయిగుడీ, సమస్తీపుర్ -దర్భంగా-జయనగర్, సమస్తీపుర్-ఖగడియా, భాగల్ పుర్- శివనారాయణ్ పుర్ సెక్షన్ల విద్యుదీకరణ తో జతపడ్డ ప్రాజెక్టును కూడా ప్రధాన మంత్రి ప్రారంభించనున్నారు.
(
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్యం మరియు మందుల రంగం లో సహకరించుకోవడం కోసం కొమ్ రోస్ కు మరియు భారతదేశాని కి మధ్య 2019వ సంవత్సరం అక్టోబర్ 11వ తేదీ న సంతకాలు జరిగి న ఎంఒయు కు ఎక్స్-పోస్ట్ ఫ్యాక్టో ఆమోదాన్ని తెలిపిన మంత్రిమండలి
- మరియు మందుల రంగం లో సహకరించుకొనేందుకు కొమ్ రోస్ ప్రభుత్వాని కి మరియు భారత ప్రభుత్వాని కి మధ్య ఒక అవగాహనపూర్వక ఒప్పంద పత్రం  ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ప్రతిపాదన పై 2019వ సంవత్సరం అక్టోబర్ 11వ తేదీ నాడు భారతదేశ మాన్య ఉప రాష్ట్రపతి కొమ్ రోస్ యాత్ర సందర్భం లో కొమ్ రోస్ లోని మొరోనీ లో సంతకాలు జరిగాయి.
ఈ అవగాహన పూర్వక ఒప్పంద పత్రం దిగువ న ప్రస్తావించిన రంగాల లో సహకారాని కి ఉద్దేశించినటువంటిది :-
I. శిక్షణ మరియు సామర్ధ్య నిర్మాణం.
II. ఇరు పక్షాల మధ్య అనుభవాల ఆదాన ప్రదానం.
III. సంస్థాగత స్థాయి లో ఆసుపత్రుల ను మెరుగుపరచడం; ఆసుపత్రుల నిర్వహణ.
IV. కేన్సర్ అధ్యయనం లో వైద్య చికిత్స మరియు ఉపశమనకారి చికిత్స లు;
V. సంక్రామక మరియు అసంక్రామక వ్యాధులు;
VI. ఔషధ ఉత్పత్తులు, సామగ్రి, మరియు బయోమెడికల్ ఉత్పత్తుల సేకరణ;
VII. రక్త మార్పిడి తాలూకు యూనిట్లు మూడిటి ని ప్రారంభించడానికి అవసరమైన మద్దతు ను అందించడం;
VIII. సార్వజనిక ఆరోగ్య ప్రయోగశాల ను ప్రారంభించడానికి అవసరమైన మద్దతు ను అందించడం;
IX. టెలిమెడిసిన్ అమలు కు మద్దతివ్వడం;
X. ఆరోగ్య రంగం లో ప్రైవేటు పెట్టుబడుల ను ప్రోత్సహించడం;
XI. ఇరు పక్షాలు నిర్ణయించే మేరకు మరేదైనా రంగం లో సైతం సహకరించుకోవడం.
ఈ అవగాహన పూర్వక ఒప్పంద పత్రం అమలు తీరు ను పర్యవేక్షించేందుకు మరియు సహకారం తాలూకు ఇతరత్రా వివరాల ను విస్తరించేందుకు ఒక వర్కింగ్ గ్రూపు ను ఏర్పాటు చేయడం జరుగుతుంది.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 57.88 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 94 లక్షలకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలో తయారయ్యే టీకా మందు డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|
2021, ఆగస్టు 18 న
|
|
సరఫరా చేసినవి
|
|
57,88,90,150
|
|
సరఫరాలో ఉన్నవి
|
|
18,62,530
|
|
వాడినవి
|
|
55,11,64,635
|
|
అందుబాటులో ఉన్న నిల్వ
|
|
94,03,637
ఇప్పటిదాకా 57.88 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 18,62,530 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 55,11,64,635 డోసులు. 94 లక్షలకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ఆర్థిక మంత్రిత్వ శాఖ
పీఎంజేడీవై ఖాతాదారులకు బీమా సౌకర్యం
'ప్రధాన్ మంత్రి జన-ధన్ యోజన'  కింద పీఎంజేడీవై ఖాతాదారులకు ఉచిత రూపే డెబిట్ కార్డులను రూ.లక్ష ప్రమాద బీమా కవరేజీతో అంతర్నిర్మితంగా అందించడమైంది. 28.08.2018 తర్వాత తెరవబడిన పీఎంజేడీవై ఖాతాదారులకు ఈ కవరేజ్ మొత్తాన్ని రూ.1 లక్ష నుంచి రూ.2 లక్షలకు పెంచడమైంది. ఈ రోజు రాజ్యసభలో అడిగిన ఒక ప్రశ్నకిచ్చిన లిఖితపూర్వక సమాధానంలో కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్ ఈ విషయాన్ని వెల్లడించారు. ఈ విషయమై మరిన్ని వివరాలను తెలియజేస్తూ, అర్హతగల మరియు సుముఖంగా ఉన్న పీఎంజేడీవై ఖాతాదారులందరూ ప్రధాన్ మంత్రి సురక్ష బీమా యోజన , ప్రధాన్ మంత్రి జీవన్ జ్యోతి బీమా యోజన  పథకాలలోనూ నమోదు కావొచ్చునని ఆయన తెలిపారు. పీఎంఎస్బీవై కింద రూ.రెండు లక్షల
ప్రమాద బీమా కల్పిస్తారు. ఇందుకు ఖాతాదారులు 18 సంవత్సరాల నుండి 70 సంవత్సరాల మధ్య వయస్సు కలిగి ఉండాలి. వార్షిక ప్రీమియం రూ.12 లుగా ఉంటుంది. ఖాతాదారుడు తమ సమ్మతి తెలియజేస్తే బ్యాంక్ ఖాతా నుండి ప్రీమియం మొత్తం ప్రతి ఏడాది ఆటో డెబిట్ అవుతుంది. పీఎంజేజేబీవై కింద రూ.రెండు లక్షల మేర జీవిత బీమాను కల్పిస్తారు. ఇందుకు ఖాతాదారులు 18 సంవత్సరాల నుండి 50 సంవత్సరాల మధ్య వయస్సు కలిగిన వారై ఉండాలి. దీనికి గాను వార్షిక ప్రీమియం రూ.330గా ఉంటుంది. ఖాతాదారుడు తమ సమ్మతి తెలియజేస్తే బ్యాంక్ ఖాతా నుండి ప్రీమియం మొత్తం ప్రతి ఏడాది ఆటో డెబిట్ అవుతుంది.